EN NETFLIX-SERIE
På steder rundt om på kloden har vi sett det jeg tror
er fingeravtrykk etter en tapt sivilisasjon
som kan dateres tilbake til istiden.
Det siste store mysteriet er
hva som skjedde med denne sivilisasjonen.
Det finnes kanskje ledetråder i opprinnelsesmytene i oldtidskulturer,
for mange forteller den samme grunnleggende historien.
Ifølge disse legendene
delte menneskeheten en gang
jorden med et mer avansert samfunn,
om det var atlanteanere eller kjemper eller guder på jorden.
Helt til en global katastrofe fant sted,
en stor oversvømmelse,
og bare noen få ble spart for å befolke jorden på nytt.
Som senere fikk besøk av andre overlevende,
mystiske lærere som vanligvis kom til vanns
for å hjelpe med å legge grunnlaget for menneskehetens gjenoppstandelse
og den sivilisasjonen vi kjenner i dag.
Vitenskapen bekrefter nå
at en slik rekke apokalyptiske hendelser
fant sted på slutten av forrige istid, for rundt 12 800 år siden…
…en epoke geologer kaller yngre dryas.
I etterdønningene
begynte våre forfedre plutselig å drive jordbruk og holde husdyr,
lage samfunn
og bygge digre megalittiske strukturer,
ofte orientert etter stjernene.
Hvorfor da?
Det er et mysterium gjengse arkeologer ikke har noen forklaring på,
annet enn: "Det var bare det som skjedde."
Men jeg har et helt annet forslag.
Vi må spørre: Var det begynnelsen på historien?
Eller var den lenge før det?
KATASTROFE OG GJENFØDSEL
Det er mulig
at alle spor etter den tapte avanserte sivilisasjonen jeg ser etter,
ble revet med i katastrofene under yngre dryas.
Men det må da finnes geologiske bevis på det apokalyptiske øyeblikket
fortsatt.
Jeg tror det gjør det.
Her, i det nordvestre hjørnet av USA,
øst i delstaten Washington, på et sted kjent som Channeled Scablands.
Det er et unikt apokalyptisk landskap,
et spektakulært område som dekker cirka 5200 kvadratkilometer.
Disse landskapene forteller om en enorm,
nesten usigelig, katastrofe.
Det er et område som lenge har fascinert geologer,
med enorme arr i berget,
digre hull og storslagne fosser.
Sammen ser dette… Ja, utenomjordisk ut.
Det passer ikke inn.
Denne enorme fossilfossen,
med det passende navnet Dry Falls,
står høyt blant de naturlige underverkene i Channeled Scablands,
og til og med i verden.
Den er så diger at det nesten er umulig å fatte størrelsen.
Fossen er bare én del av en diger ravine
som er hugget ut av jorden, hundrevis av meter dypt,
80 kilometer lang og nesten fem kilometer bred:
Grand Coulee.
Geologer mener at disse dramatiske formasjonene
ble laget av flommer
som fant sted en gang under forrige istid.
Når og hvordan oversvømmelsen fant sted, er fortsatt et mysterium,
et som har skapt kontrovers blant geologer i mange tiår.
Hva skjedde egentlig her?
Kan det være knyttet til det som skjedde med den tapte avanserte sivilisasjonen
fra istiden?
For å hjelpe meg med å forstå det
kommer amatørgeolog og forfatter Randall Carlson,
som har utforsket Scablands i flere tiår,
til meg i området i Grand Coulee kjent som Lenore Lake.
Uansett hva som er årsaken, tviler ingen på…
KATASTROFEGEOLOGI-FORSKER
…at det var en katastrofal flom
med nesten ufattelig omfang.
Førsteinntrykket når jeg ser kartet,
er at dette er et område som har blitt revet opp.
Hva er historien bak landskapet?
De fleste konvensjonelle modeller sier nå
-at kilden til dette vannet… -Ja.
…som skapte Scablands, var Lake Missoula.
NORD-AMERIKA - CORDILLERA-ISKAPPEN LAURENTIDE-ISKAPPEN - STILLEHAVET
Under den forrige istiden
dekket enorme iskapper nordlige halvdel av Nord-Amerika
fra kyst til kyst.
Millioner av kvadratkilometer av is med nok vann til å fylle et hav.
NORD-AMERIKA - CORDILLERA-ISKAPPEN WASHINGTON - OREGON - IDAHO - MONTANA
Ved den sørlige kanten av iskappene
dannet det seg store ferskvannsinnsjøer.
Én bresjø, Missoula,
inneholdt like mye vann som de moderne sjøene Erie og Ontario til sammen,
og dekket mye av det som i dag er nordvestlige Montana.
Den nåværende teorien er at Lake Missoula var blokkert
av en slags naturlig isdemning som brast.
Fjernes demningen,
strømmer alt vannet ut mot vest sånn.
IDAHO - BRESJØEN MISSOULA
Og for å gjøre rede for alle skadene på landskapet
tror geologer at isdemningen ble dannet på nytt og brast om og om igjen,
noe som skapte dusinvis av oversvømmelser over en periode på flere tusen år,
og gradvis formet Scablands til det vi ser i dag.
Så alt kom fra Lake Missoula,
og fordi én tømming av Lake Missoula ikke er nok,
tror de at den tømtes opp til 80-90 ganger.
Det hjelper.
Det er en veldig kronglete forklaring på et så vilt landskap.
Aktualitetsprinsippet står sterkt i geologien.
Moderne geologer liker ikke katastrofer.
De foretrekker lange, trege, gradvise forklaringer på ting,
og oppfatningen at slik ting er i dag,
har de alltid vært før,
selv om det synet virker absurd for meg.
Randall mener at de geologiske bevisene her
ikke taler om århundrer med gradvise oversvømmelser,
men én enkelt brutal flom som varte bare noen uker.
-Det er ikke bare vann, hva? -Nei.
-Så langt øyet kunne se
var det vilt og turbulent.
Vann i bevegelse, fullt av tusenvis av isfjell.
Alt mellom disse klippene ble revet ut.
Ja.
En brutal hendelse som er umulig å se for seg.
For å gi deg en formening:
om du tok alle elver på jorden, fra alle kontinenter
og la dem sammen,
måtte man ha ganget det med minst ti
for å få vannmengden som strømmet gjennom her.
Jøss! Det skaper perspektiv.
Det er et barskt landskap som skaper ærefrykt,
som forteller meg om en oldtidsapokalypse.
En apokalypse med et omfang som er nesten umulig å se for seg i dag.
Under istiden var dette et område med åskledte sletter,
med vandrende antilope- og mastodontflokker,
helt til det brutale inntraff.
Vannet grov ut en diger foss
som ville vært på størrelse med ti Niagarafosser,
to og en halv gang høyere, sju ganger bredere
og 3000 ganger sterkere.
Hvor fort tror du det skjedde?
Jeg tror det skjedde veldig fort.
-Kan det ha blitt skapt på noen uker? -Ja.
Det tydeligste beviset er her, ved et sted som heter Wallula Gap,
der flomvannet grov ut et digert juv som er nesten 400 meter dypt,
og etterlot seg digre basaltstøtter…
…kjent som Twin Sisters.
Bevis på farten og brutaliteten
til det som trolig var den største oversvømmelsen i menneskehistorien.
Randalls forskning viser at formasjonen
ikke kan ha vært et resultat av årtusener med gradvis erosjon, slik geologer hevder.
Og da den store oversvømmelsen var over,
etterlot ikke vannet
bare isolerte tårn av hardere stein.
I nærheten, på stedet som kalles Camas Prairie,
er det digre bølger i landskapet.
De er så jevne og perfekt dannet
at alle som går på stranden og ser tidevannet renne ut,
ser at tidevannet etterlater seg en rekke bølger i sanden,
og de bølgene er kanskje én centimeter høye
og 1-3 meter lange.
Det vi har på Camas Prairie, er tidevannsbølger
som er 10-12 meter høye og 100 meter lange.
Det er det samme fenomenet som skapes når vannet trekker seg tilbake.
Men disse bølgene i landskapet forteller om en stor hendelse,
en enorm vannmasse som strømmet over landskapet, for så å trekke seg tilbake.
Virkelig apokalyptisk.
Apokalyptisk, ja.
Om noen overlevde her eller der bare på grunn av flaks,
kan de ha kommet frem etterpå
og trodd at hele verden var ødelagt.
Scablands viser alle tegnene til en diger, katastrofal oversvømmelse
som varte i kort tid,
akkurat som dem beskrevet i myter rundt om i verden.
Og det er usannsynlig at alt vannet kom fra Lake Missoula, som geologer hevder.
Fjerner du isdemningen,
strømmer alt vannet vestover sånn,
men langs sørveggen her
finner vi store grusansamlinger.
Dette vannet strømmer sørover.
Det er der du bryter med det konvensjonelle.
Du ser en kilde til oversvømmelsen i iskappen, ikke denne innsjøen.
Stemmer.
Det blir nå innrømmet og erkjent
at det kanskje var andre innsjøer her.
Og du må egentlig se mot nord.
-Se på selve iskappen. -Ja.
For å gå tilbake til det konvensjonelle:
De plasserer oversvømmelsene i en bestemt tid,
i det vinduet på 15 500-18 000 år.
Jeg tror vi må se nøye på noen av de datoene.
Jeg kommer ikke på noe i den perioden
som ville ha gitt den enorme energien
til å slippe løs så mye vann.
Nå må vi sette sammen puslespillet…
-Ja. -…for å se bildet,
den store sammenhengen.
Sammenhengen Randall leter etter, kan dukke opp.
I stedet for at Scablands fortsetter å fremstilles
som et mystisk isolert, regionalt fenomen
uten noen åpenbarn ekstern årsak,
setter Randalls teori dette ødelagte landskapet
i konteksten til en mye større, til og med global ødeleggelse,
som fant sted nær slutten av forrige istid.
16 000 F.KR
Ikke for 18 000 eller 15 500 år siden…
13 500 F.KR
…men for rundt 12 800 år siden…
10 800 F.KR
…i begynnelsen av yngre dryas.
Kan ødeleggelsen som er så åpenbar i Scablands,
har vært en del av den større oldtidsapokalypsen
som jeg mistenker utslettet en hel avansert sivilisasjon?
Enda et arret landskap i oldtidens USA
har kanskje det siste sporet.
To tusen kilometer sørover,
i den busk-dekte ørkenen langs grensen mellom USA og Mexico,
i Murray Springs.
Allen West er medlem av en tverrfaglig forskergruppe
som lamslo vitenskapsmiljøet i 2007
ved å gi ut en artikkel om en fantastisk oppdagelse her,
i eksponert jord som inneholder noe som kalles "det svarte laget".
Dette laget du ser her…
FORSKER, GEOVITENSKAPSKONSULENT
-Ja. -…representerer utrydningslaget.
Under det ligger mammutbein, amerikanske hestebein,
amerikansk kamel, skrekkulv og sabeltann-katter.
Så langt har ikke en eneste en av dem blitt funnet over det laget.
I tillegg til utryddelse av megafaunaen
ble også mennesker utryddet.
Vi tror at 50-60 prosent av mennesker
på den nordlige halvkule døde på dette tidspunktet.
Ja. Det er et dramatisk tall.
Vi visste at noe hadde skjedd, men ikke hva.
På en måte sto du overfor et mysterium…
-Ja. -…som du ville løse.
Da det svarte laget ble oppdaget og analysert på 1960-tallet,
karbondaterte forskere det til rundt 12 800 siden,
akkurat da yngre dryas begynte.
Det er derfor jeg er her.
Det svarte laget kan hjelpe til med å løse,
ikke bare mysteriet med hva som startet den katastrofale epoken i utgangspunktet,
men også hva som kan ha utløst den enorme oversvømmelsen
som skapte Scablands.
Som en del av forskningen
har Allens gruppe utført en grundig kjemisk analyse av det svarte laget.
Så dere kom hit og begynte å undersøke laget.
Vi fant smeltede glasskuler.
Det er det første tegnet til at en høytemperaturshendelse fant sted.
Men vi visste ikke hva.
Så en temperatur som kan smelte jord,
er det det du mener?
Varmt nok til å smelte en bil
til en metallpytt på parkeringsplassen.
Jøss. Akkurat.
Hva mer finner dere her?
Det var en topp av platina og iridium.
Forventet dere å finne platina og iridium her?
Nei, det gjorde vi ikke.
Det er noe du ikke ser så ofte her på planeten.
Vi visste at bare én ting på jorden forårsaker det,
og det er et eller annet kosmisk nedslag.
Noe, en asteroide eller kometfragmenter
som kom inn fra atmosfæren og enten sprengte i lufta
eller deiset rett i bakken?
Stemmer.
En komet. En artsmorder.
Ville det forklart de apokalyptiske katastrofene
som fant sted på slutten av yngre dryas?
Det har skjedd før, med dinosaurene.
Ingen bestrider at en asteroide eller en komet
forårsaket dinosaurenes undergang for 66 millioner år siden.
Hendelsen etterlot seg et særegent lag i jorden,
som fortsatt er synlig i dag enkelte steder,
og det finnes et lignende lag i Murray Springs.
Da Allens forskningsgruppe
innså implikasjonene av det svarte laget i Murray Springs,
satte de i gang en omhyggelig, langsiktig undersøkelse
for å se om det fantes et annet sted.
Og det gjorde det, over hele verden.
STILLEHAVET - NORD-AMERIKA SØR-AMERIKA
ATLANTERHAVET - AFRIKA - EUROPA - ASIA
Til dags dato har det blitt funnet svarte lag i hele Nord-Amerika,
fra California til Michigan til New Jersey,
og fra Belgia i Nord-Europa til Syria i Midtøsten.
BELGIA - SYRIA YNGRE DRYAS' GRENSEFELT
Det er mange mulige treffsteder,
alle datert til rundt samme tidspunkt: omtrent 12 800 år siden.
Vi begynte å innse at dette må ha vært en stor hendelse.
Hele bildet ble tydeligere for oss. Noe katastrofalt hadde skjedd.
Men om en komet slo ned, hvor er nedslagskrateret?
Jeg tror vi har sett svaret på det:
oppe i Scablands.
Om primærnedslagene i begynnelsen av yngre dryas
var på iskappene,
ville det ikke vært noen krater å se når isen smeltet.
Det hadde støttet Randalls teori
om at den plutselige katastrofale oversvømmelsen som skapte Scablands,
ikke kom fra innsjøen, men fra selve iskappen.
Det vil kreve en omskriving av historien som vi kjenner den.
Ja.
Men ett nedslag alene kunne ikke ha skapt
alle de svarte lagene som Allens forskergruppe kartla.
YNGRE DRYAS' GRENSEFELT
Oppdagelsene deres førte til en overraskende idé.
Kanskje det ikke var ett kosmisk nedslag som etterlot seg disse sporene,
men mange?
En kort intens storm av kosmiske fragmenter som jorden støtte på.
De kalte det kometforklaringen på yngre dryas.
Jeg tror ikke jorden ble truffet av selve kometen,
men truffet av titusenvis av fragmenter.
Jeg tror at for 12 800 år siden
havnet jorden i fragmentsporet etter en diger komet.
Det hadde vært som om tusenvis av atombomber gikk av.
På bare noen timer skjedde det en virkelig rystende hendelse
som frigjorde vanndamp og støvskyer som ville ha dekket himmelen
og fått temperaturen til å stupe.
Tenk deg å bo i Miami og kose deg på stranden
og så plutselig endrer klimaet seg til Anchorage i Alaska.
-Over natten. Ja. -Ja, på bare noen måneder.
KOMETENS ANKOMST FORÅRSAKET UTRYDNING
Da Allen og kollegene hans
fra det som nå kalles Comet Research Group,
ga ut funnene sine,
ble de forutsigbart nok møtt med hån og spott.
MINI-ISTID-DEBATT RYSTER GEOLOGI-VERDENEN
Forskere blir dessverre lært å være kyniske.
Skeptisisme er sunt, kynisme er det ikke.
Det som er enda mer urovekkende ved oppdagelsen,
er den sannsynlige opprinnelsen til kometfragmentene.
Meteorsvermen Tauridene,
en del av himmelen som jorden går gjennom to ganger i året,
sent i juni og sent i oktober.
Det anslås at det er trolig rundt 200 objekter
med diametere på minst en kilometer
som virvler rundt i Tauridene.
Bevisene som legges frem
av forskerne i Comet Research Group,
viser intet mindre enn en enorm global katastrofe for rundt 12 800 år siden,
en apokalypse stor nok til å ha utslettet nesten alle spor
av en avansert sivilisasjon fra istiden,
og forklarer lett
alle mysteriene jeg har undersøkt de siste 30 årene.
Det kan være derfor oldtidssivilisasjonene som vokste frem etterpå,
var så vitenskapelig fokusert på himmelen.
Dette er et område vi virkelig må følge med på,
for det er noe farlig der oppe,
som kan utslette sivilisasjonen.
I Göbekli Tepe i Tyrkia har vi allerede sett
hvordan oldtidsmenneskene foreviget apokalypsen i stein.
Ved å vise stjernetegnene på himmelen på det tidspunktet på søyle 43.
Men søylene kan inneholde et annet kodet budskap
som dr. Martin Sweatman gjerne ville vise meg,
noe han mener er en logg
for akkurat når og fra hvor meteorsvermen kom.
Her har du slanger…
…som går ut fra kroppen og beina til reven.
Om vi fortsetter til andre side av søylen,
har vi nok en gang slanger som stråler ut fra fuglene.
Oldtidskulturer så kometer som himmelslanger.
Ingen bestrider det for alvor.
Vi kan tolke dette som meteorer som stråler ut fra bestemte stjernebilder…
Ja.
…høye, bøyde fugler som trolig representerer Fiskene.
Ja.
Og her har vi stjernebildet Vannmannen.
Vi tror det er det reven representerer.
På den tiden Göbekli Tepe ble bygget,
var dette stjernebildene Tauridene kom fra.
De sier i bunn og grunn
at Tauridene kommer fra Vannmannen,
og så Fiskene,
og det endrer alt på bare noen uker.
En logg for en kometfragment-storm som varte i ukevis.
Det er en periode som passer alle bevisene på den globale katastrofen
som rammet jorden for 12 800 år siden,
inkludert den brutale oversvømmelsen som rev opp Washington Scablands.
Og det kan være mer ved den bestemte stillingen
til solen og stjernebildene som vises på søyle 43.
Det skjer ved et solverv,
bare to ganger på en syklus på like under 26 000 år,
og hver gang varer det knapt et århundre.
Derfor er det nifst…
GÖBEKLI TEPE - TEMPLER VISER KOSMISK GEOGRAFI FRA OLDTIDEN
…som arkeoastronom Paul Burley sa,
at den akkurat samme stillingen
som ved sommersolvervet for 12 800 år siden…
byggmesterne i Göbekli Tepe laget et tempel
som pekte mot en tid 11 600 år i fremtiden.
skjer i dag!
…har kommet tilbake på himmelen i dag, ved vintersolvervet.
Kan bildene på søyle 43 være et budskap
fra mesterastronomene i en tapt sivilisasjon?
En advarsel til fremtiden, til oss,
at alt er en syklus?
At når solen og stjerne inntar denne posisjonen ved solvervet,
kan en himmelslange-apokalypse komme tilbake?
Så vokt deg.
Tanken burde gi stoff til ettertanke.
Jeg vil ikke være en dommedagsprofet,
men utgjør Tauridene en fare for oss i dag?
Det var en fare for forfedrene våre.
De skapte en katastrofe på jorden for 12 800 år siden.
Kan det skje igjen?
Vi er absolutt i fare.
Faktisk viser astronomenes beregninger
at vi er i faresonen nå
der den tykkeste delen av Tauridene kan treffe jorden.
Flere og flere forskere godtar nå kometforklaringen på yngre dryas…
…og denne voksende interessen er ikke lenger begrenset til forskere.
JOE ROGAN PODKASTER
Om noe traff jorden for rundt 12 800 år siden
og startet sivilisasjonen på nytt, er det interessant.
Men jeg tror det er en teori som er verdt å diskutere.
Jeg føler at det knyttes så mange følelser til teoriene dine
og så mange følelser til motstanden.
Hvordan kan gjengs arkeologi avvise dette?
Hva er de vanligste argumentene?
Det vanligste argumentet er: "Vi er arkeologer, og vi vet best."
Det er autoritetens argument: "Godta dateringssystemet.
Vi har gjort alt arbeidet, og det er sånn det er."
Det er så merkelig at folk kun godtar og snakker om én fortelling.
Fortellingen de etablerte for lenge siden…
Ja.
…som de nekter å diskutere.
Kanskje en del av grunnen er at det truer tanken
på at vi er høydepunktet av menneskets historie.
Kanskje tanken på en tapt sivilisasjon i fortiden
får frem det ubehagelige spørsmålet
om vi blir en tapt sivilisasjon i fremtiden.
Om vi sto overfor en diger global katastrofe
som den som fant sted,
som vi nå vet at fant sted på slutten av forrige istid,
tror jeg ikke det er sannsynlig at vår sivilisasjon overlever.
Det er ikke vanskelig å forestille seg at en tidligere avansert sivilisasjon
kanskje ble utslettet
og forsvant fra minnet
under denne apokalypsen for 12 800 år siden.
Etter de kosmiske nedslagene på iskappene
steg havnivået og svelget alle de lavtliggende kystområdene
som trolig var bebodd av en avansert kultur.
Steder som Sundaland…
BENGALBUKTA DET INDISKE HAV
SICILIA MALTA
…den maltesiske halvøya eller Grand Bahama Banks.
BIMINI-VEIEN BAHAMAØYA
I Indonesia
trakk de overlevende seg kanskje tilbake til åsene,
og etterlot seg spennende spor etter sin sofistikerte arkitektur.
Enkelte overlevende i Tyrkia…
DERINKUYU I TYRKIA
…kan ha valgt å hugge ut tilfluktssteder under jorden
i tilfelle flere meteorer slo ned.
I Middelhavet, på Malta
kan overlevende ha bygget templer
orientert etter den sterkeste nye stjernen på nattehimmelen…
…kanskje i frykt for at den ville bringe bud om neste komet.
De reiste over havet…
…og ga videre sin geografiske kunnskap til andre.
Utseendet deres ble nedtegnet i oldtidens tradisjoner,
til og med hugget ut i stein.
De instruerte mindre avanserte kulturer til å minnes det som skjedde
med digre monumenter
med bestemte, daterbare orienteringer
og megalittiske minnesmerker med de datoene, begravd som tidskapsler.
GÖBEKLI TEPE I TYRKIA
De startet menneskeheten på nytt i et ødelagt landskap.
På mine reiser og eventyr gjennom tiårene
har jeg lært å respektere visdommen og, ja, vitenskapen til oldtidsmenneskene.
KAMMER
De forsto trusselen fra himmelen,
og de fulgte nøye med på kosmos,
og dets noen ganger dødelige samhandling med jorden.
Mytene og deres monumentale strukturer,
nøye orientert etter stjernene og solen,
viser denne besettelsen,
og minnes de fryktelige hendelsene på slutten av istiden,
som forandret menneskehistorien for alltid og fødte den moderne verden.
Kanskje vår egen avanserte sivilisasjon burde ta seg i akt,
så ikke vår egen historie slutter på samme måte.
Tekst: Heidi Rabbevåg